อายุเราก็ 16 แล้ว ประจำเดือนมาบ้างไม่มาบ้าง ไม่เคยมีแฟน เวลาประจำเดือนไม่มาก็ห่างจากระยะเวลาที่มานานถึง 6-7 เดือน เราจะป่วยเป็นโรคไหม หรือว่าต้องทำยังไงคะให้ประจำเดือนมา
สวัสดีค่ะ การที่ประจำเดือนมาบ้างไม่มาบ้าง หรือหายไปนาน 6-7 เดือนดังกล่าว หากไม่เคยมีเพศสัมพันธ์ ก็ไม่ได้เกิดจากการตั้งครรภ์ แต่อาจเกิดจาก1.การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิว ขนดกมากกว่าผู้หญิงทั่วไป มักพบในช่วงวัยรุ่น2. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. มีภาวะไทรอยด์ฮอร์โมนผิดปกติหากนานหลายเดือน ประจำเดือนจะมาสักครั้ง แนะนำควรไปพบสูติ-นรีแพทย์เพื่อตรวจค่ะ หากเกิดจากการทำงานรังไข่ผิดปกติ (ซึ่งพบได้บ่อยในช่วงวัยรุ่นและวัยสาว) แพทย์ก็จะให้ยาปรับฮอร์โมนมาทาน เพื่อให้ประจำเดือนมาเป็นปกติค่ะ